**Қ. Өскенбай атындағы Қима орта мектебі**

**«Елім менің –Қазақстан»**

**интеллектуалды-танымдық ойын**

**Бастауыш сынып мұғалімі: Молдагалиева Асемгуль Камалиденовна**

**2017-2018 оқу жылы**

**Тақырыбы:** «Елім менің –Қазақстан» интеллектуалды-танымдық ойын

**Мақсаты:**

Оқушылардың білімдерін жинақтап, тереңдету.  
Оқушылардың қызығушылықтарын арттырып, шапшаңдыққа баулу, белсенділіктерін арттыру. Топпен жұмыс істей отырып, өзгенің пікірін құрметтеуге, ұйымшылдыққа баулу.

**Күтілетін нәтиже:**

Оқушылардың білімдері жинақталады. Оқушылардың білім алуға деген құштарлығы артады. Топпен жұмыс істей отырып, өзгенің пікірін құрметтеуге дағдыланады, ұйымшыл болуға тәрбиеленеді.

**Түрі:** интеллектуалды-танымдық ойын  
**Ұйымдастыру кезеңі:**

**Кіріспе**  
 4 «А» сыныбында өткелі отырған «Елім менің –Қазақстан»

интеллектуалды-танымдық ойынға қош келдіңіздер!

Отан дейміз - от жаққан жерімізді,  
Отан дейміз - өсірген елімізді.  
Отан дейміз - туған жер, атамекен,  
Биік тау, орман тоғай көлімізді.

Отаным менің кең байтақ Қазақстан,  
Аман өткен талай дүлей азаптан.  
Бар әлемді өз аузына қаратқан,  
Кім бар қане артық дейтін Қазақстан?!

* Оқушылар, бұл өлеңде не туралы айтылған?
* Отан дегенді қалай түсінесіздер? (оқушылар жауаптары)
* Отан туралы тақпақ, мақал - мәтел білеміз бе?
* Абай атамыз айтқандай, бүгінгі жастардың дүниенің кетігін тауып,

қалануды көздеу, қоғамдық өмірден қол үзбей, өз елін сүюге, өз елінің тұрмыс – тіршілігін, салт – санасын, әдет – ғұрпын білуге тәрбиелеу – нарықтық кезеңде маңызы жоғары тұрған зор міндеттердің бірі деп ойлаймын.

Бәйгеге түсіп жарыспай,

Жүйріктің бағы жанар ма?

Білім мен өнер жарысып,

Тәрбие тәлім табар мән.

Бұл бәйге ойдың бәйгесі

Кім жүйрік ойға, сол алда, - дегендей, бүгінгі

интеллектуалды-танымдық ойынымыз сайыс түрінде өтеді. Сайысқа кіріспес бұрын әділқазылар алқасын таныстырып кетейін.

Сайыс соңында қазылар алқасының шешімі тыңдалады.

«Туған ел» әні

Қазір біз балалар осы уақытқа дейін алған білімімізді, өнерімізді көрсетіп, санамыздың өскенін, сөз байлығымыздың молайғанын көрсетейік.

Ойынға екі топ қатысады. Ойынымыз бес айналымнан тұрады.

1. Сәлемдесу

2. «Тездет, бірақ қателеспе!»

3 «Полиглот»

4 Сөз құрау.

5. Шығармашылық тапсырма

**1-айналым. Сәлемдесу**

Топтың атымен және ұранымен таныстырады.

**«Нұрлы жол» тобы:**

«Нұрлы жол» атыменен топ жарып,   
Барша жұртқа нұрлы сәлем береміз.   
Сайыстардан жоғары балды мол алып   
Алғырлықпен қарсыласты жеңеміз!

**Біздің ұран:** Нақты жауап, саналы шешім таба біл!   
**Мәңгілік ел» тобы:**

Ұран етіп тапқырлық пен білімді

Сұрақтардан сүрінбей біз өтеміз  
«Мәңгілік ел» жастарымыз бүгінгі   
Бұл сайыста тек жеңіске жетеміз!

**Біздің ұран:** Қандай сынақ болсадағы беріспе, әрқашанда ұмтыла біл жеңіске.   
**2-айналым. «Тездет, бірақ қателеспе!»**

Бұл ойында сайыскерлеріміз сұрақтарға тез әрі дұрыс жауап беру керек. Қай топ бірінші қолын көтереді сол топ бірінші болып жауап берді.

1) Қазақтың үш биін ата.  (Әйтеке би, Төле би, Қазыбек би)

2) Қазақстанның ежелгі ғалымын ата. (Әл-Фараби)

3) Тудың авторын ата. (Шәкен Ниязбеков )

4) Тұңғыш қазақ ғарышкері кім? (Тоқтар Әубәкіров)

5) Абайдың шын аты. (Ибраһим)

6) Атақты қазақ күйшісі кім? (Құрманғазы Сағырбайұлы)

7) Сәулелі жұлдыз іздеген адам. (Ыбырай Алтынсарин)

8) 16 желтоқсан-қандай мереке? (Тәуелсіздік күні)

9) Қабанбайдың шын есімі кім?  (Ерасыл)

10) Араб әрпі негізінде балаларға тұңғыш Әліппе жазған кім?

(Ахмет Байтұрсынов)

**3-айналым. «Полиглот»** сайысында мақал –мәтел немесе жұмбақтың шешімін тауып, орыс, ағылшын тілдеріне аудару керек.

1. Қабат -қабат қаттама, ақылың болса аттама.

(кітап- книга- book)

2. Қанаты бар ұшпайды,

Су астында қыстайды.

(балық – рыба- fish)

3. Ашу дұшпан болса,

Ақыл .........?

(дос- друг -friends)

4. Тұмсығымен қозғалар,

Соңында аппақ із қалар.

(бор – мел - chalk )

5. Үй үстінде ұсақ тас,

Алайын десем табылмас.

(жұлдыз -звезда - star )

6. Ас атасы не?

(нан – хлеб - bread )

**4-айналым. Сөз құрау.**

Асықпаймыз, саспаймыз,

Ұшқыр ойға бастаймыз.

Тақтадағы сөзден

Бірнеше сөз құраймыз.

«Қазақстан» сөзінің әріптерін қолдану арқылы бірнеше сөз жазу.

**5-айналым. Шығармашылық тапсырма**

«Менің туған жерім» постер құрастыру.

**Қорытынды:** Осымен біздің«Елім менің –Қазақстан» атты интеллектуалды-танымдық ойын өз мәресіне жетті. Әділ қазылар шешім шығарып болғанша екі топ екі жақта Қазақстан елімізге жылы тілектер жазады.

Жеңімпаздарды марапаттау.